धन्न, टिकट काउन्टर गएर बुझ्दा झोला सुरक्षित रहेको जानकारी पाए । तर, झोला भएको गाडी तुरुन्तै सिन्धुपाल्चोकको लिस्तीकोट फर्किएकाले उनले तत्काल फेला पार्न सकेनन् । ‘चालकले तीन दिनपछि जस्ताको तस्तै थमाउँछु भनेको छ,’ वीरबहादुरले कान्तिपुरलाई सुनाए, ‘धेरै थोक त होइन, लत्ताकपडा छन् । त्यो अरूलाई के काम ?’ यसपछि सिभिल मल छेउको गेस्ट हाउसमा टुङना बज्यो । वीरबहादुर त्यसको तालमा नाचुँला झैं गर्दै थिए । ‘कस्तो पीर परेको थियो मलाई,’ उनले टुङना बिसाएर भने, ‘आँखा नदेख्ने गरिब मान्छे परियो, दु:ख गरेर जोडेको सामान हराउँदा साह्रै चित्त दुख्छ ।’
